היום הוכרז כיום החם ביותר מזה חמש שנים, אבל לא באמת היינו צריכים חזאים שיגידו לנו כי יציאה מהמזגן לא באה בחשבון. האוויר העומד והלחות העיקשת הם אמנם הצדדים הפחות חיוביים של אוגוסט, אבל הרשו לנו להתעלם מהם לרגע, ולנסות להתמקד דווקא במה שעושה אותו לאחד החודשים הקסומים בשנה.
אז כן, חם, נורא. אבל הימים ארוכים ושמשיים, ומספקים לנו את כל מנת ויטמין D שאנחנו זקוקים לה. ואז, כשהשמש מתחילה לשקוע, מתחיל הקסם האמיתי. השמיים נצבעים בורוד וכתום המרוחים באופק כמו ציור של ויליאם טרנר, והחיים נראים קצת יותר ענוגים. ההמלצה שלנו, ללכת אל החוף עם מישהו אהוב ובקבוק יין צונן ולהתבונן על השקיעה מבעד לענפי עצי הדקל. המניקור הנ"ל הוא בדיוק ההשראה לכך.
שלב 2: צבע בסיס: נמרח על הציפורניים 2 שכבות לק בצבע צהוב בוהק (אני השתמשתי בלק צהוב של אנני ANNY – Indian Sun). נמתין לייבוש מלא של שכבת צבע הבסיס.
שלב 3: שקיעה קייצית: הפעם נלמד טכניקה פופולרית בקרב הנייליסטות שמערבת שימוש בספוגית מייק-אפ באמצעותה ניצור מראה "דגרדה" (מדורג בצרפתית). בטרם נתחיל, אני רוצה לשתף אתכן בטריק קטן שנייליסטות משתמשות בעיצובי ציפורניים מורכבים ו"מלכלכים יותר" והוא מריחת לטקס נוזלי לגוף. הלטקס, שדומה בתכונותיו לדבק פלסטי נוזלי פשוט, שומר על מסגרת הציפורן שלנו נקייה. כיצד הוא פועל? הלטקס מתייבש על העור במהירות ומאפשר לנו לקלף אותו יחד עם הלק שנמרח עליו, בכך הוא שומר על העור שמסביב לציפורן שלנו נקי משאריות צבע. גאוני!
ב. דגרדה: נמרח על קצה ספוגית מייק-אפ פשוטה 3 פסים נדיבים של צבעי לק, אחד אחרי השני: ורוד פוקסיה, כתום לוהט וצהוב בוהק. שימו לב, הצבע שימרח בקצה של הספוג הוא זה שיונח על הבסיס הפנימי של הציפורן. קצה הספוגית צריך להיראות כמו בתמונה מטה (אני השתמשתי בלקים של אנני בצבעי פוקסיה, כתום וצהוב ANNY – Dazzling Footwear, Summer-Time, Indian sun בהתאמה).
ג. נוסיף עלים גדולים של עץ הדקל בהדרגה ובאופן חופשי, כפי שמופיע באיורים מטה. נמתין כדקה לייבוש צבעי הלק.